На 20 декември 1913 г. Дубовской изпраща писмо до Новочеркаския градски съвет, в което предлага да подари 70 свои картини, рисунки и етюди, както и 129 живописни и графични произведения на передвижници, събрани от него. Но поставя задължителното условие да се организира музей на изкуството в града, разположен в специално построена за него сграда. Макар и трудно, пари за строителството на музей са намерени, определен е парцел, а племенникът на художника, тогава главен архитект на Новочеркаск, поема ангажимента да изготви проекта безплатно. Революцията и войната обача, възпрепятстват осъществяването на това начинание.